شەفەق نیوز/ نەفتالی بینێت سەرۆک وەزیرەیل ئیسرائیل، ئمڕوو یەکشەممە، وت: سەردەم پاریزبەندی رژیم ئیران تەواو بوی.
سەرۆک وەزیرەیل ئیسرائیل وتیش: ئمڕوو ئاهەنگ وەیەکبوین قودس پایتەخت هەتاییمان کەیمن، ک یەک پەرچەم لەناوی بەرزەو کریەێد.
ئەوەیش لە وتار کوڵیگ هات ک دەزگای پەخش ئیسرائیلی بڵاوی کرد. 
یە یەکەم هەڕەشەی سەرۆک وەزیرەیل ئیسرائیل نییە، ک بینێت لە سەرەتای ئی مانگ ئایارە وت: سەردەم پاریزبەندی دروسکەرەیل تیرۆر چگەڕی.
وتیش: ئەوەسا تەنیا دەس لەوانەە نیەوەشنیمن ک وەراستەخۆ دەسدرۊژی لەبانمان کەن، باوجی هەمیش لەوانە وەشنیمن ک کلیان کردنە، سەردەم پاریزبەندی ئەرا دروسکەرەیل تیرۆر نەما.
